Ալան Արկին

Ալան Վոլֆ Արկին (, ), ամերիկացի դերասան, ով խաղում է հիմնականում կոպիտ և էքսցենտրիկ հերոսների դերեր, չնայած նրանից այնքան էլ հեռու չեն հումորային դերերը։ «Օսկար» (2007), «Ոսկե գլոբուս» (1967), BAFTA (2007) մրցանակների դափնեկիր է։

Կենսագրություն 

Արկինը ծնվել է ուղղափառ հրեաների ընտանիքում։ Երիտասարդության ժամանակ երազել է երաժշտական կարիերայի մասին, եղել է մենակատար «The Tarriers» խմբում։ 1960-ականներին հաջողությամբ խաղացել է Բրոդվեյում, հենց առաջին ներկայացումներից մեկի համար պարգևատրվել է «Թոնի» մրցանակով։ «Սպասիր մթությանը» դրամայում խաղացել է հոգեկան հիվանդի դեր, ով տանջում էր Օդրի Հեփբերնի հերոսուհուն։ Լեյտենանտ Ռոզանովի դերի համար «Ռուսնե՜րն են գալիս, ռուսնե՜րն են գալիս» կատակերգությունում (1966) ստացել է հեղինակավոր «Ոսկե գլոբուս» մրցանակ և առաջադրվել է «Օսկար» մրցանակաբաշխությանը։

1972 թվականին ղեկավարել է Նիլ Սայմոնի «Կոմիկներ» բեմադրմանը, որը ժամանակի ընթացքում դասվեց բրոդվեյյան դասականների շարքին։ Նաև գրել է մի քանի մանկական պատմություններ ֆանտազիա ժանրում։ Նկարահանվել է տարբեր ժանրերի ֆիլմերում։

2007 թվականին ստացել է «Օսկար» մրցանակ «Փոքրիկ միսս Երջանկություն» ֆիլմում կատարած պապիկի դերի համար, անցնելով իր մրցակցին՝ Էդդի Մերֆիին։

2013 թվականին հեղինակավոր կինոպրոդյուսեր Լեստեր Սիգելի դերը Բեն Աֆլեքի «Գործողություն Արգո» թրիլլերում բերեց Արկինին նոր թեկնածություններ «Օսկար», «Ոսկե գլոբուս» և BAFTA մրցանակաբաշխություններում։

Անձնական կյանքը 

Արկինի առաջին կինը եղել է Ջերեմի Իեֆֆը, ում հետ նա ամուսնացած է եղել 1955-1961 թվականներին։ Նրանք ունեցել են երկու որդի՝ Ադամը, որ ծնվել է 1956 թվականին, և Մեթյուն, որ ծնվել է 1959 թվականին։

1964 թվականին Ալանը ամուսնացել է դերասանուհի և սցենարիստ Բարբարա Դանայի հետ։ 1967 թվականին նրանք ունեցել են որդի՝ Էնթոնին։ 1990-ական թվականների կեսերին, 25 տարի ամուսնությունից հետո, նրանք բաժանվեցին։

1996 թվականից դերասանը ամուսնացած է հոգեբան Սյուզաննա Նյուլենդերի հետ։

Մրցանակներ և անվանակարգեր

Ծանոթագրություններ

Արտաքին հղումներ 
 

Մարտի 26 ծնունդներ
1934 ծնունդներ
Ամերիկացի դերասաններ
Օսկարակիրներ
Ամերիկացի գրողներ
20-րդ դարի դերասաններ
«Թոնի» մրցանակի դափնեկիրներ
BAFTA մրցանակի դափնեկիրներ
Ամերիկացի մանկագիրներ
«Ոսկե գլոբուս» մրցանակի դափնեկիրներ
21-րդ դարի դերասաններ
Ամերիկացի կինոռեժիսորներ
Ամերիկացի երաժիշտներ
Ամերիկացի կինոպրոդյուսերներ
Ամերիկացի ռեժիսորներ
Ամերիկացի սցենարիստներ
Ամերիկացի գիտաֆանստաստիկ գրողներ
«Դրամա Դեսկ» մրցանակի դափնեկիրներ
Թատրոնի դերասաններ
Ամերիկացի ֆանտաստ գրողներ
Թատերական ռեժիսորներ
Երկրորդ պլանի լավագույն դերասան Օսկարի մրցանակակիրներ
Ամերիկացի հեռուստատեսային դերասաններ
Ամերիկացի երգիչներ